1780 йылда ботаника баҡсаһы төҙөлөшө өсөн  П. С.Сумароков университетҡа  «Ольховецта  Ҡыҙыл ҡапҡа артындағы» баҡса һәм оранжереялар менән йортто бүләк итә. Әммә университеттың ботаник баҡсаһы 1785 йылда икенсе урында — ул философия факультеты составына инә  һәм Моховая урамында төҙөлә. 1804 йылда Университетта ботаника кафедраһы ойошторола, һәм Ботаника баҡсаһына ҡала үҙәгендә урын тар булыу сәбәпле, 1805 йылда Мәскәү дәүләт университеты шул ваҡытта Медицина-хирургия академияһына ҡараған «Мәскәү аптека баҡсаһын» һатып ала. Ботаника кафедраһы һәм Мәскәү университетының Ботаника баҡсаһы  беренсе  мөдире  итеп Г.Ф. Гофман  тәғәйенләнә, ул Гёттинген ботаника баҡсаһы директоры тәжрибәһенә эйә була.